b'\n_START_ARTICLE_\nGreen Bay Packers\n_START_SECTION_\nPo\xc4\x8deci\n_START_PARAGRAPH_\nBiv\xc5\xa1i srednjo\xc5\xa1kolski rivali Earl "Curly" Lambeau i George Whitney Calhoun onovali su Packerse 11. kolovoza 1919. te su jedan od najstarijih klubova u NFL-u. 1921. godine primljeni su u tada\xc5\xa1nji American Professional Football Association, koji je kasnije prerastao u NFL. Curly Lambeau je kasnije postao i prvi trener Packersa, te su pod njegovim vodstvom osvojili 6 naslova: 1929., 1930., 1931., 1936., 1939. i 1944. godine. Po njemu je nazvan stadion Lambeau Field na kojemu Packersi danas igraju.\n_START_SECTION_\nEra Vincea Lombardia (1959. - 1967.)\n_START_PARAGRAPH_\n1959. u klub je stigao novi glavni trener Vince Lombardi. Poveo je Packerse do 3 naslova NFL-a (1961., 1962., 1965.) te prva dva Super Bowla (1966. i 1967.). Najistaknutiji igra\xc4\x8di te mom\xc4\x8dadi bili su quarterback Bart Starr te halfback Paul Hornung. Vince Lombardi ostao je zapam\xc4\x87en kao jedan od najve\xc4\x87ih trenera svih vremena, a po njemu je nazvan Lombradi Trophy koji se svake godine dodjeljuje osvaja\xc4\x8du Super Bowla.\n_START_SECTION_\nEra Bretta Favrea (1992. - 2007.)\n_START_PARAGRAPH_\n1992. u klub je iz Atlanta Falconsa do\xc5\xa1ao quarterback Brett Favre. Godinu kasnije pridru\xc5\xbeio im se Reggie White, osvaja\xc4\x8d nagrade za najboljeg obrambenog igra\xc4\x8da godine (1987.). Vo\xc4\x91eni njima dvojicom te wide recieverom i punt returnerom Desmondom Howardom, Packersi su 1996. osvojili svoj tre\xc4\x87i Super Bowl pobjediv\xc5\xa1i New England Patriotse. Desmond Howard progla\xc5\xa1en je za MVP-a Super Bowla. Godinu dana kasnije Packersi su ponovo do\xc5\xa1li do Super Bowla, no izgubili su od Denver Broncosa. To je bio posljednji Super Bowl Bretta Favrea, iako je aktivno igrao sve do sezone 2010./2011.\n_START_SECTION_\n2008.\n_START_PARAGRAPH_\n2008. je bila prva sezona u kojoj su Packersi krenuli s Aaronom Rodgersom kao prvim quarterbackom. Rodgersa su Packersi izabrali u prvoj rundi drafta (24. ukupno) jo\xc5\xa1 2005. godine, te je prve tri sezone bio zamjena za Bretta Favrea. NFL draft 2008. je tako\xc4\x91er Packersima donio nekoliko novih igra\xc4\x8da, napoznatiji od njih bili su Jordy Nelson (WR), Jermichael Finley (TE), Josh Sitton (OG) i Matt Flynn (QB)._NEWLINE_Packersi su u sezonu krenuli s dvije pobjede, nad Minnesota Vikingsima i Detroit Lionsima, ali su zaredali lo\xc5\xa1im rezultatima i zavr\xc5\xa1ili sezonu sa 6 pobjeda i 10 poraza te se nisu kvalificirali za doigravanje. Rodgers je svoju prvu sezonu odigrao solidno, imao je 4038 jarda dodavanja i 28 touchdowna.\n_START_SECTION_\n2009.\n_START_PARAGRAPH_\nSezona 2009. je Packersima donijela dva dugoo\xc4\x8dekivana ogleda protiv Minnesota Vikingsa za koje je kao quarterback igrao biv\xc5\xa1a legenda Packersa Brett Favre. Tako\xc4\x91er, preko drafta, mom\xc4\x8dad su me\xc4\x91u ostalima poja\xc4\x8dali B.J. Raji (DT) i Clay Matthews (LB)._NEWLINE_Packersi su protiv Vikingsa izgubili obje utakmice (30:23 i 38:26) te su nakon polovice sezone bili u te\xc5\xa1kom polo\xc5\xbeaju s omjerom 4:4. Me\xc4\x91utim, u ostalih 8 utakmica zabilje\xc5\xbeili su 7 pobjeda te se omjerom 11:5 plasirali u doigravanje kao wild-card NFC konferencije._NEWLINE_U doigravanju ih je \xc4\x8dekala mom\xc4\x8dad Arizona Cardinalsa predvo\xc4\x91ena quarterbackom Kurtom Warnerom.. Tu utakmicu su Packersi izgubili 51:45 nakon produ\xc5\xbeetaka._NEWLINE_Rodgers je ove sezone pobolj\xc5\xa1ao svoj u\xc4\x8dinak na 4434 jarda dodavanja i 30 touchdowna te tako postao prvi quarterback u povijesti NFL-a sa vi\xc5\xa1e od 4000 jarda dodavanja u svoje prve dvije sezone. Cornerback Packersa, Charles Woodson, tako\xc4\x91er je izabran za najboljeg obrambenog igra\xc4\x8da lige te sezone.\n_START_SECTION_\n2010.\n_START_PARAGRAPH_\nPackersi su u novu sezonu krenuli poja\xc4\x8dani novim igra\xc4\x8dima, kao npr. Bryan Bulaga (OT), Morgan Burnett (S), Andrew Quarless (TE) i James Starks (RB)._NEWLINE_Tijekom cijele sezone mom\xc4\x8dad je imala problema s ozljedama. Na kraju sezone, imali su 16 igra\xc4\x8da na listi ozlije\xc4\x91enih, od toga 7 prvotimaca. Unato\xc4\x8d tome, pobjedom nad Chicago Bearsima u posljednjoj utakmici sezone, omjerom 10:6 su se plasirali u doigravanje._NEWLINE_U prvoj utakmici doigravanja (wildcard rundi), Packersi su pobijedili Philadelphia Eaglese, predvo\xc4\x91ene Michaelom Vickom, rezultatom 21:16._NEWLINE_U drugoj utakmici doigravanja, Packerse je \xc4\x8dekala mom\xc4\x8dad Atlanta Falconsa. Atlanta je regularni dio sezone zavr\xc5\xa1ila omjerom 13:3 i bila najbolja mom\xc4\x8dad NFC konferencije. Unato\xc4\x8d tome, utakmica je zavr\xc5\xa1ila nadmo\xc4\x87nom pobjedom Packersa od 48:21, sa 366 jarda dodavanja i tri touchdowna Aarona Rodgersa._NEWLINE_Konferencijski finale donio je Packersima put u Chicago na noge svojim divizijskim rivalima, Chicago Bearsima. Quarterback Bearsa Jay Cutler morao je napustiti teren u tre\xc4\x87oj \xc4\x8detvrtini susreta zbog ozljede, a utakmica je zavr\xc5\xa1ila pobjedom Packersa 21:14._NEWLINE_Pobjednici AFC konferencije, Pittsburgh Steelersi, bili su protivnici Packersima u Super Bowlu. Utakmica se igrala na stadionu Dallas Cowboysa u Arlingtonu u Texasu pred 103.000 gledatelja. Do ove utakmice, Packersi su imali 12 naslova prvaka, a Steelersi 6. Packersi su bili dominantni u prvom poluvremenu koje je zavr\xc5\xa1ilo rezultatom 21:10. U \xc4\x8detvrtoj \xc4\x8detvrtini, Steelersi su se primaknuli na 28:25, ali je Mason Crosby field goalom 2 minute prije kraja povisio na 31:25 i taj rezultat je ostao do kraja utakmice. Time su Packersi osvojili svoj 13. naslov, a Aaron Rodgers je uz to imenovan MVP-om Super Bowla.\n_START_SECTION_\n2011.\n_START_PARAGRAPH_\nU 2011. Packersi su krenuli kao jedan od glavnih favorita za osvajanje Super Bowla. Preko drafta je mom\xc4\x8dad poja\xc4\x8dana izme\xc4\x91u ostalih s Derekom Sherrodom (OT) i Randallom Cobbom (WR). _NEWLINE_Mom\xc4\x8dad je opravdala ulogu favorita pobijediv\xc5\xa1i u prvih 13 utakmica sezone i zavr\xc5\xa1iv\xc5\xa1i sezonu sa omjerom 15:1 (jedini poraz pretrpjeli su u 15. tjednu protiv Kansas City Chiefsa). _NEWLINE_Napad Packersa te sezone je smatran jednim od najboljih u povijesti lige. Packersi su zavr\xc5\xa1ili sezonu s 560 postignutih poena (drugi najbolji rezultat u povijesti). Sezona Aarona Rodgersa je tako\xc4\x91er smatrana mo\xc5\xbeda najboljom sezonom jednog quarterbacka ikad, Rodgers je imao 45 touchdowna i samo 6 interceptiona te 4643 jarda dodavanja._NEWLINE_Zbog takve sezone, Packersi su sada smatrani glavnim favoritom za osvajanje naslova. U divizijskoj rundi doigravanja \xc4\x8dekala ih je mom\xc4\x8dad New York Giantsa. Me\xc4\x91utim, unato\xc4\x8d ulozi favorita, Packersi pora\xc5\xbeeni u toj utakmici 37:20, te je sezona za njih bila zavr\xc5\xa1ena. New York Giantsi su kasnije te sezone osvojili Super Bowl.\n_START_SECTION_\n2012.\n_START_PARAGRAPH_\nNFL draft 2012. godine Packersi su iskoristili za krpanje rupa u obrani, za \xc5\xa1to su potro\xc5\xa1ili prvih 6 pickova. Me\xc4\x91u njima se isti\xc4\x8du Nick Perry (LB), Jerel Worthy (DE), Casey Hayward (CB) i Mike Daniels (DE)._NEWLINE_Sezona je zapo\xc4\x8dela porazom od San Francisco 49ersa, 22:30, a u idu\xc4\x87e 4 utakmice Packersi su izgubili od Seattle Seahawksa i Indianapolis Coltsa, ali i pobijedili divizijske rivale Chicago Bearse te New Orleans Saintse. Do kraja sezone, Packersi su izgubili jo\xc5\xa1 samo dvaput, te omjerom 11:5 osvojili svoju diviziju drugi put zaredom. _NEWLINE_Doigravanje su zapo\xc4\x8deli protiv jo\xc5\xa1 jednih divizijskih rivala, Minnesota Vikingsa. Vikingsi, predvo\xc4\x91eni zamjenskim quarterbackom Joem Webbom, nisu se mogli oduprijeti Packersima koji pobje\xc4\x91uju rezultatom 24:10 i prolaze dalje. _NEWLINE_U divizijskoj rundi Packerse do\xc4\x8dekuju San Francisco 49ersi predvo\xc4\x91eni novom zvijezdom na poziciji quarterbacka, Colinom Kaepernickom. Kaepernick je u toj utakmici nadma\xc5\xa1io Aarona Rodgersa te odveo 49erse u konferencijski finale (i kasnije do Super Bowla) nakon pobjede nad Packersima rezultatom 45:31.'